गोदानदिल्ली , 27 आगस्ट : आरएसएसजों सोमोन्दो गोनां फसंथानआ अनलाइनआव सोलोंथाय लाहोनो निखावरि गथ'फोरनो टेकनिकेल राहाजों जगायना होनो थियारि खालामदों । दलित आरो गोग्लैसोनाय ओन्सोलफोराव गोनांथि जानाय उन्दैफोरनि सार्भे खालामनानै फसंथानआ समाजारि हेफाजाब होनायनि गेजेरजों बिसोरनो टेकनिकेल राहाखौ मोनहै होनो नाजादों , जाहाथे गोजान आरो गोग्लैसोनाय ओन्सोलफोराव थाग्रा उन्दै गथ'फोरा अनलाइन सोलोंथाय लानायाव उन जानानै थानाङा । आरएसएसनि थुलुंगानायजों सोलोंथाय बिथिङाव हाबा मावग्रा फसंथान एनअवाइएएसनि माहारियारि सेक्रेटारि अतुल कठारीया फोरमायदोंदि , ट्राइबेल ओन्सोलनि उन्दै फरायसाफोरनाव अनलाइन सोलोथायनि बिजों गैयैनि जेंनाया सौरांआव फैदों । बिब्दिनि थाखाय फसंथानआ समाजारि हेफाजाबनि गेजेरजों उन्दैफोरनो गोनोखोआरि दाजेम जगायना होनो जागायबाय । समाजनि गोहोम गोनां सुबुंफोरखौ बे हाबाफारिआव लाफानाय जादों , जाहाथे बिसोरनि दान हरनाय टेबलेटखौ गोनांथि जानाय फरायसाफोरनो रान्ना होनो हायो । आरएसएस फोसावदिं खालामग्रा आरो शिक्षा संस्कृति उत्थान न्यासनि गाहाय सेक्रेटारि अतुल कठारीआ गुजरात सरकारनि बे यजनाखौ बाख्नायदों , जेराव 1.000 रांजोंनो फरायसालिनि फरायसाफोरा टेबलेट मोनगोन । 
निखावरि गथ'फोरनो टेबलेट रान्ना होनायनि आरएसएसआ थियारि खालामदों